Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahun valtuutus muodostaa hallitus -
umpeutuu tänään puoliltaöin.
YK:n päämajassa New Yorkissa -
vietettiin toisen maailmansodan päättymisen 70-vuotispäivää.
Ranskan presidentti Hollande rauhoit- teli Persianlahden arabijohtajia, -
jotka pelkäävät lähentymisen Iraniin lietsovan Lähi-itää entisestään.
Pääministeri Netanjahun valtuutus muodostaa hallitus -
umpeutuu tänään puoliltaöin. Jos Netanjahun ei onnistu ratkaista -
kriisiä Juutalainen koti -puolueen Bennettin kanssa, -
on todennäköistä, että presidentti Rivlin valtuuttaa -
työväenpuolueen Herzogin muodostamaan hallituksen.
Bennett raivostui eilen Likudin koalitiosopimuksesta -
ultraortodoksisen Shas-puolueen kanssa.
Shasin vastuulle tulee uskonnollisten palveluiden ministeriö.
Uskonnollinen sionistiyhteisö on ollut kauan huolissaan siitä, -
että ilman uskonnollisten sionistien läsnäoloa ministeriössä -
edellisen hallituksen tekemät uudistukset voidaan kumota.
Bennett kirjoitti viikkoja sitten Twitter-tilillään, -
että kyseinen siirto tietäisi loppua koalitioneuvotteluille hänen kanssaan.
Kun sopimus oli solmittu eilen Shasin kanssa, -
Bennett antoi uhkavaatimuksen: -
Juutalainen koti -puolueen Shakedista on tehtävä oikeusministeri, -
tai muuten Bennett estää hallituksen muodostamisen.
Likud on tähän mennessä solminut koalitiosopimuksen -
Kulanu-, Shas- ja Yhdistynyt Tooran juutalaisuus -puolueiden kanssa.
Koalitiossa on nyt 53 knessetjäsentä.
Nyt juutalaiseen Lag B'Omerin juhlaan.
Tuhannet israelilaiset osallistuvat tänään -
vuotuiseen Lag B’Omer -pyhiinvaellusmatkaan -
al-Ghariban synagogaan Tunisian Jerban saarelle.
Tunisiaan odotetaan vierailijoita -
Israelista, Ranskasta, Britanniasta ja Italiasta.
Terrorisminvastainen toimisto antoi kuitenkin matkustusvaroituksen -
israelilaisille olla matkustamatta Tunisiaan.
Tunisian viranomaiset kritisoivat varoitusta sanoen, -
että Tunisia on turvallinen maa.
Tunisian poliisi osallistuu mittavasti Jerban saaren turvaamiseen.
Alueen juutalaisyhteisön läheisyyteen on asetettu tiesulkuja.
Tapahtumaa varjostaa viime kuun terrori-isku Tunisian parlamenttiin, -
jossa kuoli 22 ihmistä, valtaosa heistä eurooppalaisia turisteja.
YK:ssa vietettiin -
toisen maailmansodan päättymisen 70-vuotispäivää.
YK:n yleiskokouksen puheenjohtaja Kutesa ja YK:n pääsihteeri Ki-moon -
johtivat seremoniallista puunistutusta.
Edessämme on vielä pitkä taival, -
ennen kuin 70 vuotta sitten kylvetyt siemenet -
alkavat kukkia arvokkuutta ja rauhaa kaikille.
Istuttamalla tämän puun me muistamme tänään kaikkia niitä, -
jotka ovat kuolleet ja uhrautuneet -
YK:n peruskirjan määrittelemän tehtävän puolesta.
Omistaudumme uudelleen YK:n perustavoitteille ja -ihanteille.
Myös YK:n yleiskokouksessa -
muisteltiin kaikkia toisen maailmansodan uhreja.
Olemme kokoontuneet tänne tänään 2. maailmansodan päättymisen -
ja natsismin tappion 70-vuotispäivän kunniaksi.
Valitamme kaikkia niitä miehiä, naisia ja lapsia, sotilaita ja siviilejä, -
jotka menehtyivät sodan uhreina.
Olemme kokoontuneet, jottemme koskaan unohtaisi -
Euroopan historian synkimpiä hetkiä, jolloin totalitarismi, hirmuvalta, -
viha, ahdaskatseisuus, rasismi, antisemitismi ja muukalaisviha -
johtivat suurpaloon maailmassa. Se tuotti ihmiskunnalle -
suunnatonta surua toista kertaa yhden sukupolven aikana.
Israelin YK-lähettiläs Ron Prosor korosti sitä, -
että juutalaiset eivät voi antaa vastuuta hengestään muiden käsiin.
Hän painotti, että vain Israelin valtio voi taata juutalaisten turvallisuuden.
Historia on opettanut, että juutalaiset eivät voi koskaan antaa -
vastuuta hengestään muiden käsiin.
Meidän on aina kyettävä puolustamaan itse itseämme.
Israelin valtio on tuon lupauksen täyttymys.
Juutalaisia ei enää koskaan tulla ajamaan yhteen kuin karjaa -
ja marssittamaan kohti kuolemaa. Maailma ei enää koskaan -
voi kuvitella käyvänsä juutalaisten kimppuun rangaistuksetta.
Me tiedämme, millaiseen pahaan ihminen pystyy.
Me tiedämme, että jotkin asiat ovat taistelun arvoisia.
Vapaus on yksi niistä, samoin tasa-arvo ja demokratia.
70 vuotta sitten yksi sukupolvi uhrasi itsensä sodassa, -
jotta me voisimme periä vapauden, tasa-arvon ja demokratian.
Emme voi sallia näiden uhrausten valua hukkaan.
Meidän on taisteltava rohkeasti ja varmoina -
niiden ihanteiden puolesta, joille he elivät ja kuolivat.
Jordaniassa käynnistyi eilen vuotuinen kansainvälinen sotaharjoitus.
Harjoituksessa on mukana kaiken kaikkiaan 18 maata.
Yli 10 000 sotilasta, mukaan lukien Naton edustajia, -
osallistuu tähän viidettä vuotta järjestettävään harjoitukseen.
Harjoitusta kohtaan on tänä vuonna osoitettu kasvavaa mielenkiintoa.
Se tarjoaa tapaamispaikan sotilaskomentajille -
kaikilta strategisilta, operatiivisilta ja taktisilta tasoilta.
Harjoitus on tärkeä myös ääriryhmien nousun takia.
Nämä ryhmät -
syyllistyvät kammottaviin rikoksiin kaikkien uskontojen edustajia vastaan.
Meidän on tehtävä yhteistyötä taistelussa terrorismia vastaan.
Tästä 5. kertaa järjestettävästä harjoituksesta -
on muodostunut tärkeä tapaaminen -
USA:n, Jordanian ja sotilasliittolaisten välille.
Se helpottaa vastauksiamme -
tavanomaisiin ja epätavanomaisiin uhkiin.
Tehtäviin kuuluu muun muassa -
rajaturvallisuus, ministeriöidenvälinen komento ja kyberpuolustus.
Harjoitukset sisältävät monentyyppisiä ilma-, maa- ja meritehtäviä -
yhdistettynä aseellisiin harjoituksiin.
Harjoituksen odotetaan kestävän kaksi viikkoa 19. toukokuuta asti.
Ranskan presidentti Hollande vierailee Saudi-Arabiassa.
Hän puhui Persianlahden yhteistyöneuvostolle Riadissa -
ja rauhoitteli arabijohtajia, jotka pel- käävät lähentymisen Iranin kanssa -
lietsovan Lähi-itää entisestään.
Ranskan asennetta pidetään tiukimpana P5+1-maiden joukossa.
USA, Venäjä, Kiina, Ranska, Iso-Britannia ja Saksa -
edustavat kansainvälistä yhteisöä Iran-neuvotteluissa.
Hollande sanoi, että P5+1-maiden ja Iranin välisen ydinsopimuksen -
on oltava kestävä, varmistettava, eikä se saa olla uhka Iranin naapureille.
Lausannen kompromissi on vain yksi askel tätä tavoitetta kohti.
Edessämme on vielä pitkä matka. Haluamme läpinäkyvyyttä.
Haluamme myös, että pakotteet puretaan vähitellen.
Tarkkailemme tiiviisti Iranin käyttäytymistä.
Emme halua, että käsiteltävänä olevasta sopimuksesta -
tulee lisätekijä Lähi-idän vakauden horjuttamisessa.
Siksi aseiden vientikieltoa Iraniin tulee jatkaa.
Irania pitää tarkastella sen tekojen kautta, ei vain sanojen.
Iran vaatii ydinneuvotteluissa taloudellisten pakotteiden purkamista.
Vastineeksi se hillitsisi kiisteltyjä ydintoimintojaan.
Kiitos seurasta!
Olen Jair Pinto. Hyvää illan jatkoa, nähdään huomenna!
Suomennos: Sirpa Bågman